OzLabs/hebrew-wiki-articles huggingface dataset:
הדיוויזיה ה-17 (האימפריה הגרמנית)

הדיוויזיה ה-17 (בגרמנית: 17. Division) הייתה דיוויזיה של צבא הקיסרות הגרמנית. הדיוויזיה לחמה במלחמת צרפת–פרוסיה ובמלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-11 באוקטובר 1866, וחייליה גויסו בעיקר מערי ההנזה וממקלנבורג-שוורין. במלחמת צרפת–פרוסיה לחמה בקרבות קולומבי, מץ, אורליאן ולה מאן כחלק מהקורפוס ה-9.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-9 בפיקוד פרדיננד פון קוואסט, אשר היה חלק מהארמייה הראשונה בפיקוד אלכסנדר פון קלוק. הדיוויזיה נטלה חלק בקרבות מונס, לה קאטו, המארן, שמפאן והסום. בשנת 1917 היא השתתפה בקרב אראס ובקרב פשנדל, ובשנת 1918 השתתפה במתקפת האביב ובמתקפת מאה הימים. לאחר המלחמה חזרה הדיוויזיה לגרמניה, וב-30 בספטמבר 1919 פורקה הדיוויזיה.

==מפקדים==
* אדולף פון רוזנברג-גרושצ'ינסקי (20 באוקטובר 1866 – 13 ביולי 1870)
* גוסטב פון שימלמן (18 ביולי 1870 – 13 בנובמבר 1870)
* הרמן פון טרסקוב (14 בנובמבר 1870 – 29 בינואר 1871)
* גוסטב פון שימלמן (30 בינואר 1871 – 19 במרץ 1872)
* לודוויג פון שלוטהיים (20 במרץ 1872 – 5 באפריל 1880)
* הרמן לודוויג פון וארטנסלבן (6 באפריל 1880 – 20 באוגוסט 1884)
* ולטר ברונסארט פון שלנדורף (21 באוגוסט 1884 – 11 ביולי 1888)
* אוטו פון דרהנטל (12 ביולי 1888 – 14 במרץ 1890)
* קרל פינק פון פינקנשטיין (24 במרץ 1890 – 26 בינואר 1895)
* ארנסט פון פטרסדורף (27 בינואר 1895 – 14 במאי 1897)
* אנטון הרווארט פון ביטנפלד (20 במאי 1897 – 8 ביוני 1900)
* קלאוס פון אונד צו אגלופשטיין (9 ביוני 1900 – 17 במאי 1903)
* גינטר פון קירכבך (18 במאי 1903 – 18 בספטמבר 1907)
* קורט פון פריטצלוויץ (1 באוקטובר 1907 – 8 בפברואר 1911)
* גוטרד ניקיש פון רוזנגק (9 בפברואר 1911 – 3 בפברואר 1913)
* הנס פון וינטרפלד (4 בפברואר 1913 – 2 במרץ 1914)
* ארנולד פון באואר (3 במרץ 1917 – 14 באוקטובר 1914)
* תאודור שטנגל (15 באוקטובר 1914 – 10 במאי 1916)
* הנס פון מינקוויץ (11 במאי 1916 – 1 בינואר 1917)
* ארתור פון גאביין (2 בינואר 1917 – 30 ביולי 1918)
* זיגפריד פון הלד (1 באוגוסט 1918 – 19 בינואר 1919)
* יוהנס פון בוסה (20 בינואר 1919 – 30 בספטמבר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

==קישורים חיצוניים==

17
17
הדיוויזיה ה-34 (בריטניה)

הדיוויזיה ה-34 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
הדיוויזיה הוקמה באפריל 1915 כחלק מצבא קיצ'נר, ובינואר 1916 נשלחה הדיוויזיה לצרפת. הדיוויזיה לחמה בקרבות היום הראשון של הקרב על הסום כחלק מהקורפוס ה-3, וספגה אבדות כבדות. לאחר מכן לחמה הדיוויזיה בקרבות השונים בחזית המערבית, ובכלל זה בקרב מסין, קרב פשנדל, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובינואר 1919 פורקה הדיוויזיה.

==קישורים חיצוניים==
* [http://www.1914-1918.net/34div.htm הדיוויזיה ה-34]

קטגוריה:עוצבות בריטיות שלחמו בחזית המערבית במלחמת העולם הראשונה
34
סצ'ואנוזאורוס

סצ'ואנוזאורוס (שם מדעי: Szechuanosaurus; מילולית: "הלטאה של סצ'ואן") הוא סוג של דינוזאור תרופוד קדום שכנראה מבוטל כיום. הוא חי בסין הקדומה של תור היורה לפני 160 מיליון שנה. הסוג התגלה בתצורת ששימיאו בסצ'ואן שבסין, ותואר ב-1942 בידי החוקר יאנג ג'ונגג'יין. הסוג כלל מין אחד - Szechuanosaurus campi, לכבוד החוקר האמריקאי צ'ארלס לואיס קאמפ , אשר עזר בגילוי הדינוזאור.

ממצאיו של דינוזאור זה כללו בעיקר שרידי שיניים חרוטיות בעלות קצה להבי והממדים של הדינוזאור הובילו כמה חוקרים להעריך את אורכו ב-8 מטרים ואת משקלו במעל 1,000 עד 1,500 קילוגרם, זאת למרות הממצאים המעטים והמקוטעים. חוקרים אחרים העריכו שהיה קטן יותר ולא עולה על 450 קילוגרם.

בתחילה אחד מהמינים בסוג, Szechuanosaurus yandonensis, זוהה כמוטל בספק ובוטל. מין שני, Szechuanosaurus campi נמצא על פי יאנג ג'ונגג'יין כתקף ובעל קירבה לבני משפחת המטריאכאנטוזאוריים או הסינרפטוריים ופחות לטטנורים. עם זאת ממצאי צורת אגן הירכיים הובילו כמה חוקרים למסקנה שהיה קרוב יותר לפיאטניצקיזאורוס. בשנת 2012 הוא נכלל כמין של יאנגצ'ואנוזאורוס, אשר נמצא באותה תצורה וחי באותה תקופה.

==קישורים חיצוניים==

קטגוריה:מטריאכאנטוזאוריים
קטגוריה:דינוזאורים שחיו ביורה עליון באסיה
קטגוריה:טקסונים שנויים במחלוקת
קטגוריה:מאובני טקסונים שתוארו ב-1942
קיטוזיס

בדיקת גופי קטון בשתן מסייעת להבין מתי נמצאים במצב של קיטוזיס
קיטוזיס (Ketosis) הוא מצב מטבולי המאופיין ברמות גבוהות של גופי קטון בדם או בשתן.<ref>[https://www.healthline.com/health/ketonuria#causes Healthline], Noreen Iftikhar, MD</ref>

מצב של קטוזיס פיזיולוגי (Physiologic ketosis) הוא תגובה נורמלית כאשר בגוף קיימת זמינות נמוכה של גלוקוז - לדוגמה, בתזונה דלת פחמימות או לאחר צום ארוך. או אז משתמש הגוף בקטונים כמקור אנרגיה חלופי במקום גלוקוז.

== המעבר לקיטוזיס ==

במצב רגיל, הגוף מפיק את האנרגיה הדרושה לו מהגלוקוז הנמצא בדם בתהליך הנקרא גליקוליזה. כאשר רמות הגלוקוז בדם יורדות באופן משמעותי, מתחיל המעבר לקטוזיס.

בדם נמצאות תמיד עקבות לקטונים. אך כאשר עודפי הגלוקוז בדם נמוכים עולה כמותם משמעותית, והכבד עובר מלעבד בעיקר פחמימות לעבד חומצות שומן.<ref name=":4"></ref>
תהליך זה מתרחש במצבים של חמצון מוגבר של חומצות שומן, כמו במצב של צום, במצב של רעב, כאשר מגבילים את כמות הפחמימות הנצרכת, או כאשר מבצעים פעילות גופנית ממושכת. 

==התנהגות הגוף בקיטוזיס==
בקיטוזיס, עובר הכבד לעבד חומצות שומן לאצטיל קואנזים A. חלק מהמולוקולות של האצטיל קואנזים A מומרות לגופי קטון.<ref name=":6" /> גופי קטון אלה מתפקדים כמקור אנרגיה. הכבד עצמו לא יכול להשתמש במולקולות אלה כמקור אנרגיה ולכן גופי הקטון עוברים לדם ומשמשים רקמות אחרות, כולל את המוח. בקיטוזיס נשמר בגוף מאזן ההומאוסטזיס.

רמות הקטון בדם, בשתן או בנשימה ניתנות למדידה והן בדרך כלל יהיו בין 0.5 ל -3.0 מילימולרי (mM).<ref name=":6"></ref>

== תזונה קיטוגנית ==
המצב בו הקיטוזיס נוצר כתוצאה מהגבלה של כמות הפחמימות הנצרכת מכונה לעיתים רבות "קטוזיס תזונתי" (Nutritional ketosis). דיאטה דלת פחמימות עם כמות קטנה של חלבונים לרוב תגרום לאדם להיכנס למצב של קיטוזיס. מחקרים רבים גילו כי הדיאטה קיטוגנית מסייעת לאזן את רמות הסוכר בדם ומסייעת לתנגודת אינסולין. התזונה מתבססת על 80% שומן מן החי, שכוללת בעיקר בשר, דגים, חמאה ושמן זית, מעט עלים ירוקים ומעט פירות יער, במקרים מסוימים יש אפשרות לשלב גבינות עתירות שומן אך יש להגיע לעד 30 גרם פחמימה ביום. מומלץ כי מי שמתחיל תזונה זו, יהיה תחת פיקוח רפואי. 

==שימוש רפואי==
השימוש בקיטוזיס התגלה כדרך יעילה לטיפול בחולי אפילפסיה וגם בחולי סוכרת מסוג 2.<ref></ref> עדיין נחקרת האפשרות שמצב הקיטוזיס יכול להוות טיפול יעיל למחלות אחרות כגון מחלות נוירולוגיות, תסמונת מטבולית,<ref>[https://www.diabetes.co.uk/news/2017/dec/ketogenic-diet-improves-metabolic-syndrome-in-multiple-ways-99064712.html Ketogenic diet improves metabolic syndrome in multiple ways], diabetes.co.uk, Dec. 2017</ref><ref></ref> סרטן, ובעיות בריאות אחרות.

==ייצור יתר של קטונים==
מצב הקטוזיס הפיזיולוגי מנוגד למצב הקיטואידוזיס שנגרם כתוצאה מייצור בלתי מבוקר של גופי קטון הגורמים לחמצת מטבולית, שהיא מצב חירום רפואי. מצב של קיטואידוזיס מתרחש לרוב כתוצאה ממחסור באינסולין עבור אנשים עם סוכרת מסוג 1 או אנשים עם שלב מאוחר של סוכרת מסוג 2.

== ראו גם ==
* דיאטה קטוגנית

==קישורים חיצוניים==
* 

==הערות שוליים==

קטגוריה:מטבוליזם
פלסיוטילוזאורוס

פלסיוטילוזאורוס (שם מדעי: Plesiotylosaurus; משמעות השם: "קרוב לטילוזאורוס") הוא סוג של זוחל ימי ממשפחת המוזאזאוריים, שחי בסוף הקרטיקון לפני 70 עד 69 מיליון שנה מזמננו. הוא ידוע משלדים שנמצאו בבתרונות של תצורת מורנו בקליפורניה. ב-1942 תיאר אותו החוקר צ'ארלס לואיס קאמפ .

אומנם פלסיוטילוזאורוס היה דומה לטילוזאורוס, אך לא קרוב אליו. הוא היה דומה יותר למוסזאורים, כמומוזאזאורוס והפרוגנתודון, והיה להם מבנה גולגולת דומה. הגולגולת הייתה גלילית, ולה חוטם שרירי דמוי-טורפדו ששימש לתנועה במהירות במים. ממצאי המוסזאור הכילו כמעט 90% מהגולגולת והלסתות שאורכם קרוב ל-90 סנטימטרים. אורך הזוחל כולו עלה על 6.5 מטרים, גדול מתנין ים מודרני.

לפלסיוטילוזאורוס היו לסתות גדולות ובהן שיניים מעוקלות שפנו אחורה ונתנו כוח נשיכה מוגבר. שרירי הלסת היו מחוברים לאחורי הגולגולת. מבנה זה דמה ללסתות הפרוגנתודון ונתן עוצמת נשיכה חזקה ביותר, שאיפשרה למוסזאור להתגבר אפילו על טרף גדול או משוריין כמו צבי ים. המוסזאור היה טורף-על שצד כל יצור ימי בגודלו או פחות ממנו.

עקב גודלו הוא כנראה חי במים רדודים יחסית, כדי להימנע מטריפה בידי מוסזאורים גדולים יותר או כרישי ענק.

== קישורים חיצוניים ==

קטגוריה:בעלי חיים שתוארו ב-1942
קטגוריה:מוסזאוריים
קטגוריה:מוסזאורים שחיו באמריקה הצפונית
קטגוריה:טקסונים שתוארו בידי צ'ארלס לוויס קאמפ
קטגוריה:מאובני טקסונים שתוארו ב-1942
טד דיביאסי

תאודור מרווין דיביאסי (באנגלית: Theodore Marvin DiBiase; נולד ב-18 בינואר 1954), הידוע יותר בשם טד דיביאסי, הוא מתאבק עבר אמריקאי. ידוע גם בכינוי "איש מיליון הדולר" ("The Million Dollar Man") והיה אחד המתאבקים הבולטים ב-WWF (שמו הקודם של ה-WWE) בסוף שנות ה-80 ותחילת שנות ה-90 ונחשב לאחד ה"הילים" (דמות רעה) הגדולים בהיסטוריה. בשנת 2010 נבחר דיביאסי להיכל התהילה של ה-WWE.

==ביוגרפיה==
דיביאסי נולד במיאמי, פלורידה, אביו "איירון מייק" שהיה מתאבק מקצועי בעצמו, נפטר במהלך קרב בזירה כשדיביאסי היה בן 15.

לאחר שהחל את לימודיו במכללת מערב טקסס הוא הופיע לראשונה כמתאבק מקצועי כאשר התאבק בארגונים שונים. עד שנת 1979 התאבק עבור ארגון ה-Mid South. לאחר מכן הצטרף לראשונה ל-WWF ולאחר שנה עזב לארגוני ההיאבקות AJPW ו-UWF. בשנת 1987 הצטרף שוב ל-WWF, והופיע כ"איש מיליון הדולר", דמות של מיליונר שהשתמש במשפט: "לכל אחד יש מחיר" ("Everybody Has a Price").

דיביאסי היה אלוף צפון אמריקה הראשון של ה-WWF; שלוש פעמים אלוף הזוגות של ה-WWF (כחלק מהצמד "כסף בע"מ" עם מייק רוטונדה); פעם אחת אלוף 24/7 של ה-WWE לאחר שרכש את האליפות מידי אלונדרה בלייז, שהתכוונה לזרוק את האליפות אל תוך פח האשפה לזכר ימים עברו; וזוכה טורניר מלך הזירה לשנת 1988. דיביאסי גם העניק לעצמו פעמיים את "אליפות מיליון הדולר", שהוחזקה מעת לעת על ידי מתאבקים שונים.

בנוסף, החזיק דיביאסי פעם אחת באליפות ה-WWF, אך זכייה זו לא מוכרת רשמית. במקרה זה, האלק הוגאן הפסיד את התואר לאנדרה הענק לאחר שדיביאסי "שילם לשופט" כדי שיספור את הוגאן אף על פי שלא הוצמד. לאחר שאנדרה זכה בתואר, הוא העניק אותו לדיביאסי, אך ההנהלה ביטלה צעד זה ושללה מדיביאסי את הזכייה.

כמו כן, הופיע דיביאסי בקרב המרכזי של אירועי שלם וצפה רבים של ה-WWF, ובין היתר ברסלמניה 4 וסאמרסלאם 1988 - הראשון שנערך מסדרת אירועים אלו.

בשנת 1994 חדל דיביאסי להתאבק עקב פציעה בצוואר, והמשיך ב-WWF בתור פרשן טלוויזיה לצידו של וינס מקמהן וכן בו זמנית דמותו הפכה ל"מנהל" של מתאבקים.

בשנת 1996 עבר דיביאסי לארגון המתחרה ה-WCW, שם דמותו של שונתה ל"טריליונר טד". גם בארגון זה דמותו שימשה כמנהל בצד הזירה, לצידם של ה-NWO ושל האחים סטיינר. בשנת 1999 הסתיים חוזהו של דיביאסי ב-WCW והוא פרש מעולם ההיאבקות.

לאחר פרישתו, הוא הצטרף לארגון "Sunshine" למען ילדים חולים וכמו כן הקדיש את זמנו לעניין הדת הנוצרית. בשנת 2010 נבחר דיביאסי להיכל התהילה של ה-WWE. בנו, טד דיביאסי הבן גם הוא מתאבק מקצועי שהופיע ב-WWE.

==קישורים חיצוניים==

* 

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-WCW
קטגוריה:היכל התהילה של ה-WWE
קטגוריה:אמריקאים שנולדו ב-1954
מדעי השיקום

מדעי השיקום (באנגלית: Rehabilitation Sciences) הוא תחום במדעי הבריאות העוסק בתפקוד האדם עם מוגבלות, שיקומו והקשר שבינו למצב בריאותו ולסביבתו. שיקום רפואי הוא תהליך אינטנסיבי בו משתתפים אנשי מקצוע מגוונים, המסייע לאנשים בעלי לקות (לקות פיזיות, נפשית, חושיות או קוגניטיביות) לשפר את התפקוד שלהם באופן משמעותי. מדעי השיקום מאגדים קשת רחבה של תחומי ידע בתנועה, בקוגניציה, בהתנהגות, בתקשורת, בתעסוקה, ובטכנולוגיות למיניהן. 

מדעי השיקום הם נקודת מפגש בין מדעי הרפואה והבריאות, מקצועות הבריאות, מדעי ההתנהגות, הנדסה וטכנולוגיה, משפטים, חינוך וספורט.

==על העוסקים במדעי השיקום==
חוקרים וקלינאים מתחומים שונים, כגון: רפואה (רופאי שיקום), סיעוד, מקצועות הבריאות (פיזיותרפיה, ריפוי בעיסוק, קלינאות תקשורת ותזונה), מדעי המוח והמחשב, הנדסה, חינוך גופני, עבודה סוציאלית, פסיכולוגיה ועוד, עוסקים במדעי השיקום.

על העוסקים במדעי השיקום להיות בעלי ידע נרחב בתחומים הבאים:
* הבנת גוף האדם, הפתופיזיולוגיה של מצבים רפואיים נרכשים והתפתחותיים הגורמים ללקות (פיזית, קוגניטיבית, נפשית או תקשורתית).
* הבנת החסמים העיקריים שהלקות והסביבה מהווים בפני תפקוד האדם, ואיכות חייו שלו ושל הסובבים אותו. הבנת הקוגניציה והפסיכולוגיה של הלקות והמוגבלות, והשפעותיהן על רמת התפקוד.
* הבנת המהות של מטרות שיקומיות והדרכים להשיגן. 
* היכרות מעמיקה עם כלי הערכה הקיימים ושימוש בחשיבה קלינית מושכלת בעת הבחירה מביניהם את האבחון המתאים לכל אדם ואדם.
* היכרות עם מגוון שיטות טיפול והתערבות והבנת הרקע התאורטי העומד מאחוריהן.
* אינטגרציה בין המידע האבחוני שנאסף, הכרות עם שיטות טיפול מתאימות מבוססות ראיות (evidence based practice), ידע מעודכן מהספרות לצורך בניית תוכנית טיפול להשגת התוצאות המיטביות.
* יישום נכון ונבון של תוכנית שיקומית טיפולית כדי להגיע למרב התוצאות.
* היכרות תאורטית וקלינית עם תחומי הידע של בעלי המקצוע השותפים לתהליך הטיפולי, כדי לאפשר תקשורת טובה ויעילה בתוך הצוות הרב מקצוע.
* ידע תאורטי על כל המקצועות של שאר אנשי הצוות, כדי לאפשר תקשורת טובה בתוך הצוות הרב מקצועי.

הואיל והמגבלה או המגבלות של המטופל עלולות להשפיע על היבטים מגוונים בתפקוד ובחייו של המטופל, על הקלינאי המשקם לאמץ מודל פעולה, הכולל גישה רב מקצועית (מולטי, טרנס ואינטרדיסציפלינרי), לפיה אנשי המקצוע השונים, בעלי המומחיות בתחומם, בונים יחדיו תוכנית התערבות כוללת, הרגישה ומותאמת למגוון צרכיו ורצונותיו של המטופל. על התוכנית להתבסס על הבנת הלקות והשפעתה על המטופל ועל סביבתו, ותוך הבנה של היתרונות, ותחומי הידע (המומחיות) של כל מקצוע ומקצוע.

==לימוד מדעי השיקום==
לימודי המשך במדעי השיקום מיועדים לעוסקים במגוון מקצועות הבריאות (אח מוסמך, עובדי סיעוד, ריפוי בעיסוק, קלינאות תקשורת, פיזיותרפיסטים, עובדים סוציאליים ודיאטנים).

תואר במדעי השיקום מאפשר לקלינאי להרחיב ולהעשיר את הידע ברפואה השיקומית, בהיבטים התפתחותיים ונרכשים, ובכלל, מעבר להתמקצעות הייחודית ותחום עיסוקו/ה היומי.
בוגרי התואר מקבלים כלים להתמודדות עם אתגרים עתידיים ברפואה בכלל, ובשיקום בפרט: מדעי המח, קוגניציה, שפה, למידה מוטורית, טכנולוגיות מתקדמות בתחום, מערכת הבריאות הארצית, חקיקה, נגישות, שוויון הזדמנויות ועוד.
כמו כן, הם מעשירים את המרחב האבחוני, הטיפולי והתמיכתי ואת המעקב ארוך טווח.

==קישורים חיצוניים==

* [http://www.sciencepublishinggroup.com/journal/index?journalid=234 Rehabilitation Science], כתב עת אקדמאי בינלאומי, העוסק במדעי השיקום

==הערות שוליים==

קטגוריה:מקצועות הבריאות
קטגוריה:שיקום
משה חיים שמאש

הרב משה שמאש (הראשון מימין) עם רבני עיראק
הרב משה חיים שמאש (נולד בה'תקצ"ו, 1836 - נפטר בכ"ט בשבט ה'תרפ"ג, 15 בפברואר 1923) היה החכם באשי בבגדאד בשנים ה'תרע"ח-ה'תרפ"ג (1923-1918) וראב"ד בבגדאד.

==ביוגרפיה==
הרב משה שמאש יושב שלישי משמאל יחד עם רבני עיראק
הרב היה תלמידו של הרב עבדאללה סומך במדרש בית זלכה. בשנת 1890 הרב נשפט למאסר של שנה יחד עם הרבנים נסים הלוי, אברהם אליעזר ואברהם כהן בגין קבירת רבו עבדאללה סומך בקבר יהושע כהן גדול. הקבר נחשב על ידי השלטונות קדוש רק למוסלמים ולא ליהודים, ולכן קבירת הרב נחשבה על ידי השלטונות כחילול הדת המוסלמית. הרב נשא לאישה את הרבנית אסתר, בתו של הרב יעקב בר יוסף הרופא; והחזיק בכתב חידושי תורה והלכה, שהרב יעקב הרופא לא הספיק להדפיס בחיי חיותו.

במשך שנים שימש בדיינות יחד עם הראב"ד יחזקאל משה הלוי והרב עזרא צאלח אדם. לאחר שהרב יחזקאל הלוי נפטר בשנת ה'תרע"ד (1914), הרב החליפו בתפקיד. בשנת ה'תרע"ח (1918) הרב משה שמאש החליף את הרב ירוחם אלישר במשרת החכם באשי ושימש בתפקיד עד לשנת ה'תרפ"ג (1923). באותן שנים שבהם כיהן כחכם באשי, התקומם העם העיראקי כנגד האנגלים ודרש עצמאות, הרב ידע להוציא את הקהילה היהודית מהסבך. על התנהלותו המתונה כבדו אותו העיראקים והאנגלים. לאחר שהאנגלים החליטו להמליך את המלך פייסל הראשון, הרב משה הזמין אותו לביקור בבית הכנסת אליהו לפני הכתרתו. הרב בירך אותו ונתן לו קמע מזהב. המלך נישק את זקנו, נאם ניאום בשבח העדה והבטיח לשמור על זכויותיה. בשנת 1922 נתבקש הרב להצהיר בעניין הציונות, הוחלט באספת הקהילה להצהיר נגד הציונות, דבר שהיה למורת רוחו של אהרן ששון (המכונה "המורה"). לאור זאת הרב משה חיים גמר אומר להתפטר מתפקיד חכם באשי.

הרב יוסף חיים שרים כתב על הרב:

==לקריאה נוספת==
* משה שבת, ישיבות בגדאד, עמ' 255, ה'תשע"ו.

==קישורים חיצוניים==
* [https://www.mytzadik.com/tzadik.aspx?id=667 רבי משה חיים (שלמה דוד) שמאש] באתר MyTzadik

==הערות שוליים==

קטגוריה:בוגרי מדרש בית זלכה
קטגוריה:רבנים עיראקים
קטגוריה:בגדאד: רבנים
קטגוריה:נושאי משרת חכם באשי
קטגוריה:האימפריה העות'מאנית: רבנים
קטגוריה:נפטרים ב-1923
מכון אהבת שלום

מכון אהבת שלום הוא מכון מחקר תורני, ההדרה והוצאה לאור של ספרי קודש המופעל על ידי חברת אהבת שלום. 

המכון עוסק בעריכה והוצאה לאור של ספרות רבנית מתקופת הראשונים, האחרונים ועד למחברים בני זמנינו. 

בראשות המכון עומד הרב יעקב משה הלל ראש מוסדות אהבת שלום. המכון מנוהל על ידי כמה מבניו ובראשם בנו הרב אברהם הלל, כאשר כל אחד מבניו אחראי על תחום אחר במכון. 

== המכון ופעולותיו ==
המכון הוציא לאור עם השנים מאות ספרים מספרי הראשונים והאחרונים. רובם הוהדרו לראשונה מתוך כתבי היד עצמם או צילום שלהם. 

חלק גדול מספרי המכון הם ספרים העוסקים בתורת הקבלה. גולת הכותרת שבספרי הקבלה הוא ההוצאה לאור של סט ספרי "עץ חיים" - שמונה שערים של הרב חיים ויטאל - המהרח"ו וכתבי האר"י, מתוך כתבי המהרח"ו עצמו מה שלא ראה אור עולם עד היום. כמו כן ספרי פרשנות בתורת הקבלה שונים יצאו על ידי המכון עם השנים, ביניהם באתי לגני של הרב ששון מזרחי, כרם שלמה של הרב סלמאן אליהו, וכן את ספריו של הרב יעקב משה הלל בתורת הקבלה.

להלן רשימה חלקית שלהם<ref></ref>;

=== ראשונים ===

=== בני דורנו ===
מלבד עשרות ספרי הרב יעקב הלל, יצאו לאור ספרים רבים ממחברים בני זמננו:
* אסדר בשבחין / סדר סעודות השבת עם שירים ופיוטים
* אמרי אברהם / הרב אברהם עמאר
* ארח מישור / הרב רחמים חזן
*וזאת ליהודה / הרב יהודה קצין

== אליבא דהלכתא ==
החל מחודש שבט תשס"ו, המכון מוציא לאור את הירחון התורני "אליבא דהלכתא" לבירורי הלכה ומנהג, שנכתב על ידי אברכי רשת כוללי הערב. הירחון מופץ בבתי כנסת ברחבי הארץ<ref></ref>.

== מקבציאל ==

בין השנים תשמ"ד-תשע"ג הוציא המכון קובץ תורני בשם מקבציאל, הקובץ כלל כתבי יד ומאמרים הלכתיים בנושאים שונים.

== מן הגנזים ==
המכון הוציא סדרה של שלושה עשר כרכים המוקדשים אך ורק לכתבי יד של ראשונים ואחרונים.

==הערות שוליים==

אהבת שלום
קטגוריה:הוצאות ספרים בישראל: ארון הספרים היהודי
אוטו סאס

אוטו סאס (במקור עד 1904 אוטו שלזינגר, בהונגרית: Szász Ottó; אלשוצ'וץ', 11 בדצמבר 1884 – מונטרה, 19 בספטמבר 1952) היה מתמטיקאי הונגרי-יהודי, פרופסור באוניברסיטאות (פרנקפורט, סינסינטי).

==ביוגרפיה==
את לימודיו לתארים ראשון ושני באוניברסיטה סיים בבודפשט ובגטינגן. את הדוקטורט קיבל בבודפשט בשנת 1911, לאחר מכן לימד כמה שנים באוניברסיטאות במערב אירופה. בשנת 1914 הפך למרצה בכיר באוניברסיטת פרנקפורט ובשנת 1917 באוניברסיטת בודפשט. בשנת 1920 עזב את הונגריה לצמיתות. משנת 1920 עד 1933 שימש כפרופסור באוניברסיטת פרנקפורט.<ref name="auto1"></ref> לאחר עלית הנאצים לשלטון בשנת 1933 הוא פוטר ממשרתו והיגר לארצות הברית, שם הפך במהרה לפרופסור באוניברסיטת סינסינטי, אוהיו.

מותו נגרם כתוצאה מאוטם שריר הלב ב־19 בספטמבר 1952, במהלך חופשתו בשווייץ.<ref name="auto12"></ref>

== עבודתו המדעית ==
תחומי המחקר העיקריים שלו בתחום האנליזה המתמטית תורת הקבוצות ותורת הקירובים. בנושאים אלה פרסם כמאה עבודות מדעיות.

תחומי המחקר שלו בפירוט רב יותר היו: דטרמיננטות, שברים משולבים, סדרות אקספוננציאליות וטור דיריכלה על שם המתמטיקאי הגרמני צרפתי יוהאן פטר גוסטב לז'ן דיריכלה, פולינומים טריגונומטריים, שיטות סיכום, פולינומים אולטרה-ספריים ופונקציות בסל.

סאס הציג הוכחה פשוטה למשפט המשותף המפורסם של האחים ריס. הוא היה עוזר העורך של שני כתבי עת מתמטיים אמריקאים.

== פרסים והוקרה ==
בשנת 1930 הוענק לו "פרס דיולה קניג" על ידי החברה למתמטיקה ולפיזיקה בהונגריה.

== פרסומיו ==
* Szász, Otto (1955), [https://mathscinet.ams.org/mathscinet-getitem?mr=0066285 Collected mathematical papers], Department of mathematics, University of Cincinnati, Cincinnati, Ohio, MR 0066285

== קישורים חיצוניים ==

* [http://sections.maa.org/ohio/ohio_masters/szasz.html אוטו סאס. קורות חיים באנגלית].
* [https://www.genealogy.math.ndsu.nodak.edu/id.php?id=10310 אוטו סאס. פרויקט של אוניברסיטת בודפשט על מתמטיקאים הונגרים]
* [http://mek.oszk.hu/00300/00355/html/ABC14240/14556.htm אוטו סאס בלקסיקון הביוגרפי ההונגרי] Szász Ottó a Magyar életrajzi lexikonban
* 
* [http://mathshistory.st-andrews.ac.uk/Biographies/Szasz.html אוטו סאס] על עמוד הבית של: University of St. Andrews Scotland
* לקסיקון יהודי הונגרי. אוטו סאס. Magyar zsidó lexikon. Szerk. Ujvári Péter. Budapest: Magyar zsidó lexikon. 1929.
* 

== הערות שוליים ==

קטגוריה:מתמטיקאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:מהגרים מהונגריה לארצות הברית
קטגוריה:אמריקאים ממוצא יהודי-הונגרי
קטגוריה:מתמטיקאים יהודים אמריקאים
קטגוריה:אמריקאים שנולדו ב-1884
קטגוריה:אמריקאים שנפטרו ב-1952
סופות של חול

סופות של חול הוא אלבום הסולו ה-12 של הזמרת יהודית רביץ. האלבום יצא בשנת 2012 על ידי חברת הליקון.

== רשימת רצועות ==

== קרדיטים למשתתפים באלבום ==
*הפקה מוזיקלית: ברי סחרוף
*עיבוד: ברי סחרוף, יהודית רביץ, רן שמעוני, עמית יצחק, עדי הר צבי, אלון פרימן
*עיבוד כלי נשיפה: יאיר סלוצקי, עופר פלד, ספי ציזלינג
*ייעוץ אומנותי: דן תורן
*כלים: תופים: רן שמעוני / גיטרה חשמלית: עמית יצחק (ב"גלים גלים": ברי סחרוף) / בס: עדי הר צבי / קלידים: אלון פרימן / תכנותים: גיל טלמן / טרומבון: יאיר סלוצקי / סקסופון: עופר פלד /חצוצרה: ספי ציזלינג /קולות: ברי סחרוף, דן תורן
*הקלטה ומיקס: אורי (ממו) ברק - באולפני קיצ'ה /עוזר טכנאי: מאיה לביא / מאסטרינג: יורם וזאן
*ניהול הפקה: טל שוורצמן
*צילום: ניר סגל / עיצוב: אודליה גל
*מנהלת המחלקה הישראלית: תמי סטמרי / מנהל רפרטואר: איליה שפירו / הפקת פוסט: זהבית לגאלי
*יחסי ציבור: ורצברגר מלין

== קישורים חיצוניים ==

קטגוריה:אלבומי 2012
קטגוריה:אלבומי יהודית רביץ
קטגוריה:אלבומים בעברית
קטגוריה:אלבומים שהופקו על ידי ברי סחרוף
קטגוריה:אלבומי חברת הליקון
יונדאי אינטראדו

יונדאי אינטראדו (באנגלית: Hyundai Intrado) היא מכונית קונספט בתצורת SUV (ראשי תיבות של Sport utility vehicle), עם מנוע חשמלי הפועל באמצעות תא דלק מימן מתוצרת יצרנית הרכב יונדאי מוטור אשר הוצגה לראשונה בשנת 2014.

=="יונדאי אינטראדו"==

* דגם "יונדאי אינטראדו" הוצג לראשונה בתערוכת הרכב הבינלאומית בז'נבה בשנת 2014.
* 5 דלתות.
* 2 דלתות קדמיות - "דלתות התאבדות" (ציר הדלת נפתח בניגוד לכיוון התנועה).
* 2 דלתות אחוריות - "דלתות התאבדות"
* מערכת משיכה חשמלית: מנוע חשמלי, תפוקה: 36 קילוואט / שעה.
* מכונית המימן פועלת באמצעות סוללת ליתיום-יון.
* טווח נסיעה - 600 ק"מ.
* מנהל תוכנית עיצוב הדגם: "Peter Schreyer".

== תמונות ==
<gallery mode="packed" heights="120">
קובץ: Hyundai Intrado - Mondial de l'Automobile de Paris 2014 - 001.jpg| "יונדאי אינטראדו"
קובץ:Hyundai Intrado - Mondial de l'Automobile de Paris 2014 - 012.jpg | "יונדאי אינטראדו"
קובץ: Hyundai Intrado - Mondial de l'Automobile de Paris 2014 - 002.jpg| "יונדאי אינטראדו"
קובץ:Hyundai Intrado - Mondial de l'Automobile de Paris 2014 - 008.jpg | "יונדאי אינטראדו"
קובץ:Hyundai Intrado - Mondial de l'Automobile de Paris 2014 - 010.jpg | "יונדאי אינטראדו"
קובץ:Hyundai Intrado - Mondial de l'Automobile de Paris 2014 - 006.jpg | "יונדאי אינטראדו"
קובץ:Hyundai Intrado.JPG | "יונדאי אינטראדו"
</gallery>

==ראו גם==
* יונדאי מוטור
* יונדאי נוביס
* יונדאי נקסו
* יונדאי קליקס

==קישורים חיצוניים==

* 
* 

==הערות שוליים==

קטגוריה:מכוניות קונספט
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2014
אינטראדו
קטגוריה:SUV
קטגוריה:כלי רכב המונעים בתאי דלק
אינדירה לבאק

אינדירה לבאק (; נולדה ב-15 בינואר 1973) היא זמרת קרואטית, בעבר הסולנית בהרכב המוזיקלי קולוניה.

== ביוגרפיה ==
אינדירה נולדה לאב קרואטי ואם בוסניאקית ב-15 בינואר 1973 בז'ופאניה. בגיל 12 היא נעשתה לחברה בלהקה המקומית של העיר ז'ופאניה, היא ניגנה שם בקלרינט לשלוש עשרה שנים. בכיתה ח' היא הקימה להקה עם ארבעה חברים - "Forever Young". החל משנת 1996 עד שנת 2017 הייתה חברה בהרכב המוזיקלי הקרואטי קולוניה.

אינדירה נישאה לנרסיס מויקיץ', אך הם התגרשו. ב-2014 נישאה למירוסלב לבאק. החל משנת 2015 היא שופטת בגרסה הקרואטית של התוכנית "The Voice".

בשנת 2020 היא השתתפה בקדם האירוויזיון הקרואטי והתמודדה נגד ההרכב איתו הגיעה לשם לראשונה, בשנת 1998. אינדירה סיימה במקום השלישי עם שירה "You Will Never Break My Heart" שנכתב על ידי דורון מדלי יחד עם צוות כותבים קרואטים. השיר הפך ללהיט בקרואטיה.

== דיסקוגרפיה ==
=== עם קולוניה ===
* 1997 – Vatra i Led
* 1999 – Ritam Ljubavi
* 2000 – Jaca nego ikad
* 2001 – Milijun milja od nigdje
* 2002 – Izgubljeni Svijet
* 2003 – Dolazi oluja
* 2005 – Najbolje od svega
* 2006 – Do kraja
* 2008 – Pod sretnom zvijezdom
* 2010 – X
* 2013 – Tvrdava
* 2015 – Feniks

=== סולו ===
* 2018 – Valkira

== קישורים חיצוניים ==

== הערות שוליים ==

קטגוריה:זמרות קרואטיות
קטגוריה:ילידות 1973
Moshik&

moshik& (במקור &samhoud places) הייתה מסעדת גורמה באמסטרדם שבהולנד. המסעדה זכתה בשני כוכבי מישלן ב-2013.<ref></ref>
השף הראשי הוא מושיק רוט, מהשפים המובילים בגסטרונומיה מולקולרית בהולנד. המסעדה היא המשך למסעדת 't Brouwerskolkje באוברווין.<ref></ref>

moshik& היא שיתוף פעולה בין השף הישראלי מושיק רוט והיזם סאלם סמחוד. הם פתחו את המסעדה ב"Oosterdokseiland", הסמוכה לתחנת הרכבת המרכזית באמסטרדם. הבניין החדש מורכב מטרקלין ומסעדה הפרושים על שתי קומות.<ref></ref>
בינואר 2018 שונה שם המסעדה ל־moshik&, כדי למנוע בלבול עם המסעדות האחרות בקבוצת "&samhoud group".<ref></ref>

המסעדה התמקדה בשילובים קולינריים של טעמים מיוחדים במינם בבישול מולקולרי כגון כבד אווז לצד פירות יער, שוקולד וגבינה כחולה ותות שדה עם כוסברה.

במאי 2020, בעקבות התפרצות נגיף הקורונה בהולנד, הודיע רוט על סגירת המסעדה לצמיתות.

==קישורים חיצוניים==
* 
* 

==הערות שוליים==

קטגוריה:מסעדות
קטגוריה:אמסטרדם: מבנים
יחסי טרינידד וטובגו – סורינאם

יחסי טרינידד וטובגו–סורינאם הם היחסים הדיפלומטיים הרשמיים שבין הרפובליקה של טרינידד וטובגו לבין רפובליקת סורינאם.

== היסטוריה ==
שתי המדינות מורכבות מאוכלוסייה רבה של הודים, בעיקר הודים-טרינידדים והודים-סורינמים, אשר הגיעו מהודו שנשלטה על ידי האימפריה הבריטית כעבדים. בשתי המדינות ישנם מיעוטים גדולים של מאמיני הדתות אסלאם והינדואיזם. בין שתי המדינות יחסים משמעותיים תרבותיים עקב הדמיון שבין האוכלוסיות.

ב-6 ביולי 2016 נפגש ראש ממשלת טרינידד וטובגו, קית' רוולי, עם נציגים ממשלת סורינאם על מנת לשוחח על אפשרויות פיתוח ביחסים הדו-צדדיים בין שתי המדינות בעיקר בתחומי הכלכלה והאנרגיה. שתי המדינות קראו לכינון כלכלה אחת ושוק אחד לכל מדינות הקהילייה הקריבית.

בין שתי המדינות מתקיים סחר משמעותי יחסית לגודלן הקטן.

== נציגויות דיפלומטיות ==
* טרינידד וטובגו אינה מיוצגת בסורינאם בדרג השגרירות. טרינידד וטובגו מיוצגת בסורינאם בדרג הקונסולרי באמצעות קונסוליה רשמית שהיא מחזיקה בפרמריבו, בירת המדינה.
* סורינאם אינה מיוצגת בטרינידד וטובגו בדרג השגרירות. סורינאם מיוצגת בטרינידד וטובגו בדרג הקונסולרי באמצעות קונסוליה רשמית שהיא מחזיקה בפורט אוף ספיין, בירת המדינה.

== הערות שוליים ==
יחסי דרום אפריקה – סנט קיטס ונוויס

יחסי דרום אפריקה–סנט קיטס ונוויס הם היחסים הדיפלומטיים הרשמיים שבין רפובליקת דרום אפריקה לבין פדרציית סנט כריסטופר ונוויס.

== היסטוריה ==
רפובליקת דרום אפריקה ופדרציית סנט כריסטופר ונוויס כוננו את יחסיהן הדיפלומטיים בחודש פברואר 1998. בתחילה לא היו היחסים משמעותיים עבור שתי המדינות - הסחר בין שתי המדינות היה קטן מדי כדי להיכנס לסטטיסטיקות הרשמיות של דרום אפריקה. הנציבה העליונה הלא תושבת הראשונה של דרום אפריקה לסנט קיטס ונוויס, הציגה את כתב האמנתה לסאם קונדור, סגן ראש הממשלה וסגן המושל של סנט קיטס ונוויס.

ב-2 ביוני 2003 נחתם הסכם דיפלומטי בין סנט קיטס ונוויס לבין דרום אפריקה בדבר שיתוף פעולה תרבותי.

== נציגויות דיפלומטיות ==
* סנט קיטס ונוויס אינה מיוצגת בדרום אפריקה, הן בדרג השגרירות והן בדרג הקונסולרי.
* דרום אפריקה אינה מיוצגת בסנט קיטס ונוויס, הן בדרג השגרירות והן בדרג הקונסולרי. דרום אפריקה האמינה את נציבותה הגבוהה שבקינגסטון, בירת ג'מייקה, על סנט קיטס ונוויס.

== קישורים חיצוניים ==
* [http://www.dirco.gov.za/foreign/bilateral/stkitts.html Saint Christopher and Nevis], אתר משרד החוץ של דרום אפריקה
יונדאי נקסו

יונדאי נקסו (בקוריאנית: 현대 넥쏘, באנגלית: Hyundai Nexo) הוא SUV (ראשי תיבות של Sport utility vehicle), עם מנוע חשמלי הפועל באמצעות תא דלק מימן מתוצרת יצרנית הרכב יונדאי מוטור אשר מיוצר משנת 2018 (שנת מודל 2019).

==מאפיינים==
* 5 דלתות.
* "יונדאי נקסו" מצויד במנוע חשמלי סינכרוני מגנט קבוע של 120 קילוואט (163 כ"ס) המותקן על הציר הקדמי המופעל על ידי תא דלק.
* דגם ה"יונדאי נקסו" מקבל שלושה מיכלים העשויים סיבי פחמן בנפח כולל של 156.6 ליטר לאחסון 6.33 ק"ג מימן. מילוי הדלק לוקח כמה דקות. המנוע ממוקם בקדמת הדגם.
* לדגם גם סוללת ליתיום-יון של 1.56 קוט"ש, חיונית להפעלת טכנולוגית מימן
* טווח נסיעה: 666 ק"מ, עם צריכה של 0.95 ק"ג מימן ל־10 ק"מ.
* נפח תא מטען אחורי - 461 ליטר.
* תאוצה בין 0–100 קמ"ש היא 9.5 שניות.

== תמונות ==
<gallery mode="packed" heights="100">
קובץ:Geneva International Motor Show 2018, Le Grand-Saconnex (1X7A1431).jpg | "יונדאי נקסו"
קובץ:2019 Hyundai Nexo fuel cell rear NYIAS 2019.jpg | "יונדאי נקסו", שנת 2019
קובץ:Hyundai Nexo rear 4.2.18.jpg | "יונדאי נקסו"
קובץ:Hyundai Nexo 01 South Korea 2018-03-31.jpg | "יונדאי נקסו"
קובץ:Hyundai Nexo 02 South Korea 2018-03-31.jpg | "יונדאי נקסו"
קובץ:Hyundai Nexo 03 South Korea 2018-03-31.jpg | "יונדאי נקסו"
קובץ:Hyundai Nexo 04 South Korea 2018-03-31.jpg | "יונדאי נקסו"
קובץ:2018 Hyundai Nexo Leonberg IMG 0139.jpg | "יונדאי נקסו" - מבט למנוע
קובץ:Hyundai Nexo Cockpit Genf 2018.jpg | "יונדאי נקסו" - מבט לתא הנהג
</gallery>

==ראו גם==
* יונדאי מוטור
* יונדאי נוביס
* יונדאי אינטראדו

==קישורים חיצוניים==
* 

* 
* 

==הערות שוליים==

קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2018
נקסו
קטגוריה:SUV
קטגוריה:כלי רכב המונעים בתאי דלק
עוד לא אהבתי די

עוד לא אהבתי די הוא פזמון שכתבה והלחינה נעמי שמר וביצע יהורם גאון ב-1977. השיר הגיע למקום הרביעי במצעד הפזמונים השנתי לשנת 1978, (אחרי השירים נאסף תשרי, אבניבי ועטור מצחך). השיר נכתב עבור תוכנית טלוויזיה משיריה של שמר, ומאוחר יותר נכלל באלבומו של גאון "עוד לא אהבתי די" שיצא באותה שנה.

==רקע==
השיר בוצע בשנת 1977 על ידי יהורם גאון בתוכנית טלוויזיה שהוקדשה לשירי נעמי שמר. לאחר מכן הקליט גאון את השיר עבור תקליט שנשא את שם השיר, בעיבוד סימפוני של משה זורמן.

ללי שמר, בתה של נעמי שמר, סיפרה שאמה כתבה את השיר בעקבות ניתוח שהייתה אמורה לעבור.

השיר נחשב כשיר המנוגן תדירות בריקודי עם בישראל.

== פרס ==
השיר זכה בפרס כינור ישראל לשיר השנה 1978<ref></ref>

==קישורים חיצוניים==
* 
* פארק הלאומי ברמת גן]]

==הערות שוליים==

קטגוריה:שירי 1977
קטגוריה:שירי יהורם גאון
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירי אהבה בעברית
קטגוריה:ריקודי עם בישראל: שירים
יחסי דומיניקה – טרינידד וטובגו

יחסי דומיניקה–טרינידד וטובגו הם היחסים הדיפלומטיים הרשמיים שבין קהיליית דומיניקה לבין הרפובליקה של טרינידד וטובגו.

== היסטוריה ==
בין קהיליית דומיניקה לבין הרפובליקה של טרינידד וטובגו מתקיימים יחסים דיפלומטיים רשמיים. טרינידד וטובגו מחזיקה קונסוליה ברוסו, בירת דומיניקה. שתי המדינות הן מדינות חברות מלאות בארגון מדינות אמריקה, בקהילייה הקריבית ובארגון האומות המאוחדות.

דומיניקה הוכתה על ידי הוריקן מריה והוריקן אירמה בשנת 2017 עם שישים וחמישים מתים. שני ההוריקנים עלו לדומיניקה 900 מיליון דולר אמריקאי מבחינת נזק. ב-2018 ביקשה דומיניקה ויתור על דמי החברות שלה בארגון מדינות אמריקה, בשווי 25,000 דולר אמריקאי, בעקבות הנזק שנגרם בעונת ההוריקנים של 2017. טרינידד וטובגו הייתה הממשלה היחידה שדחתה את בקשתה של דומיניקה, ובכך גרמה להרס כמעט מלא של היחסים הדיפלומטיים שבין שתי המדינות ולמשבר דיפלומטי חמור.

== נציגויות דיפלומטיות ==
* טרינידד וטובגו אינה מיוצגת בדומיניקה בדרג השגרירות. טרינידד וטובגו מיוצגת בדומיניקה בדרג הקונסולרי באמצעות קונסוליה רשמית שהיא מחזיקה ברוסו, בירת המדינה.
* דומיניקה אינה מיוצגת בטרינידד וטובגו, הן בדרג השגרירות והן בדרג הקונסולרי.

== הערות שוליים ==
אורקורפטור

אורקורפטור (שם מדעי: Orkoraptor) הוא סוג של דינוזאור מקבוצת המגרפטוריים, שחי באמריקה הדרומית במשך תור הקרטיקון לפני 100.5 עד 83.6 מיליון שנה מזמננו בקירוב. המאובנים שלו התגלו בתצורת סרו פורטלסה ובתצורת מטה אמרייה שבדרום פטגוניה, ארגנטינה. משמעות שמו היא משפת טוולצ'ה, שפת הקבוצה האתנית של הטוולצ'ה שחיו באזור הגילוי ופירושו: "שודד משונן מהנהר", עקב הימצאו בקרבת הנהר לה לאונה. הסוג הכיל מין אחד - Orkoraptor burkei, על שם החוקר קולמן בורק שתמך בגילוי וסיוע לחפירות. ממצאי הדינוזאור כללו עצמות שוקה ושאר עצמות רגליים, כמה שיניים וחוליות זנב.

האורקורפטור היה תרופוד בינוני באורך של 6 מטרים ומשקל של 500 קילוגרם, על פי החוקר גרגורי ס. פאול. הוא היה בעל זרועות ארוכות יחסית לתרופוד, בעל מבנה שיניים מחודדות וחוטם רחב אך מעט נמוך. מבנה גופו עשה אותו דומה לקלורוזאורים, אך הוא היה בעל מאפיינים מעט שונים. במקור הוא שויך לקבוצה מנירפטורים, אך עקב ממדי גופו ומבנה שיניו הרעיון בוטל.

מספר דינוזאורים דומים חיו באזור באותה תקופה, ביניהם המגרפטור, האירוסטאון והמורוסרפטור (Murusraptor). האורקורפטור שויך אליהם למשפחת המגרפטוריים, שמספר חוקרים רואים בה משפחה פוליפילטית. אם ככה הוא נחשב לצעיר ביותר מבין מיני המשפחה, שרובם התקיימו בקרטיקון התחתון.

==קישורים חיצוניים==

קטגוריה:מגרפטוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי פרננדו נובאס
קטגוריה:מאובני טקסונים שתוארו ב-2008
צליל מיתר (שיר)

"צליל מיתר" הוא סינגל שהוקלט על ידי הזמר הישראלי אייל גולן. השיר יצא לאור במרץ 2001, כסינגל באלבומו השישי של גולן, הנושא את שמו של השיר, על ידי חברת התקליטים מירו את עדן הפקות.

השיר נכתב והולחן על ידי ירון כהן.

== הצלחה ==
רבים מחשיבים את הסינגל לאחד מבין הלהיטים הגדולים והמצליחים של גולן.

בשנת 2001 נכנס למצעד השנתי לשנת 2001 של רשת ג' וזכה במקום ה-11.

ב-2009, נבחר השיר במקום ה-3, ברשימת 20 השירים הגדולים במצעד "פסקול העשור" של ערוץ 24.

השיר הגיע למקום הראשון במצעד הלהיטים הגדול של אייל גולן באתר מאקו במרץ 2011, במצעד שירי אייל גולן שהפיקה תחנת הרדיו גלגלצ באפריל 2011, וכן במצעד שירי אייל גולן של מאקו ביולי 2016.

בדצמבר 2018 זכה גולן באות יקיר הזמר העברי בכנסת, וביצע את השיר יחד עם חברת הכנסת נאוה בוקר.

נכון לאפריל 2022, עומד מונה הצפיות ביוטיוב של השיר על 10 מיליון, ומונה ההשמעות בספוטיפיי על כ-1.5 מיליון.

במסגרת "מצעד 50 השירים הים-תיכוניים של המדינה" שנערך יום העצמאות ה-76, נבחר השיר במקום ה-12. גולן התראיין על ההצלחה של השיר ואמר: "אני יכול לשיר אלפי שירים, אבל כשאני נוגע ב'צליל מיתר' משהו אחר קורה".

== גרסאות כיסוי ==
* בשנת 2018, במסגרת תוכניתם המשותפת של אייל גולן ואביב גפן, אביב או אייל, הקליט גפן גרסת כיסוי של השיר.
* בשנת 2019, במחזמר "זה אני", המבוסס על שירי אייל גולן, נבחר לואי עלי לבצע את השיר בתחילת המערכה השנייה. בהמשך, ביצע את השיר גם בעונה השביעית הכוכב הבא לאירוויזיון, בה השתתף, בגרסה מיוחדת שכללה חלק בשפה הערבית, והוציא את הביצוע המוקלט שלו לשיר ביוטיוב.
* בשנת 2020, כחלק משיתוף הפעולה של אייל גולן ועומר אדם ביום העצמאות של מדינת ישראל ה-72, הקליט אדם גרסת כיסוי של השיר.
* בשנת 2020, בתוכנית הטלוויזיה "הזמר במסכה" של קשת, הופיע התרנגול בגרסת כיסוי לשיר זה.

נכון למאי 2020, עומד מונה הצפיות ביוטיוב בביצועו של גפן על 1.1 מיליון, בביצועו של עלי על 847 אלף, ובביצועו של אדם על 1.5 מיליון.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990036542250205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי איל גולן
קטגוריה:שירים בעברית
קטגוריה:שירים שהולחנו על ידי ירון כהן
קטגוריה:שירי אהבה בעברית
פוקואירפטור

איור של פוקואירפטור.
פוקואירפטור (שם מדעי: Fukuiraptor; מילולית: "השודד מפוקואי") הוא סוג של דינוזאור תרופוד ממשפחת המגרפטוריים, שחי ביפן לפני 127 עד 115 מיליון שנה, במשך תור הקרטיקון. הסוג התגלה בתצורת קיטאדני (Kitadani Formation) שליד קציומה שבפוקואי , והוגדר בשנת 2000 בידי יואיצ'י אזומה (Yoichi Azuma) ובידי פיליפ קורי והוא כלל מין אחד - Fukuiraptor kitadaniensis.

== מאפיינים ==
דינוזאור טורף זה הגיע לאורך של 4.2 מטרים ולמשקל 175 קילוגרם. נמצא ממנו שלד חלקי, ככל הנראה של נער צעיר, שייתכן והתערבב בעצמות דינוזאורים אחרים, מה שמקשה את זיהויו. החוקר גרגורי ס. פאול העריך את גודלו באורך 5 מטרים ומשקל של 300 קילוגרם. החוקר מולינה-פרס העריכו ב-2016 את אורכו ב-4.3 מטרים ואת משקלו ב-590 קילוגרם.

מבנה הלסתות והשיניים שלו הזכירו מאוד את הקרכרודונטוזאוריים ומצד שני את הטירנוזאורים, שניהם בעלי מבנה להבי חזק בקצה השן. לעומת זאת הזרועות שלו היו ארוכות מאוד, הרבה מעבר לכל טירנוזאורוס והן היו בעלי טפרים גדולים כמו של דיינוניכוס. עם זאת, מפרק הידיים היה שונה ממבנה הדרומאוזאוריים.

החוקרים התלבטו על סיווגו עד שהוחלט לסווג אותו עם האוסטרלונטור האוסטרלי, אשר נחשב עד 2009 כאלוזאורוס. שתי הקבוצות הועברו למשפחה הנתונה במחלוקת, מגרפטוריים.

הדינוזאור הטורף כנראה היה טורף-על ביפן, והיה בעל מבנה רגליים ארוכות וחזקות, כמו של יען, מה שעזר לו לנהל מרדף פעיל אחרי קורבנות.

==קישורים חיצוניים==

קטגוריה:מגרפטוריים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2000
קטגוריה:יפן: מאובנים
סייר רקורדס

סייר רקורדס (באנגלית: Sire Records) היא חברת תקליטים אמריקאית הנמצאת בבעלות וורנר מיוזיק גרופ ובהפצת האחים וורנר (לשעבר: האחים וורנר רקורדס).

== היסטוריה ==
=== התחלה ===
חברת התקליטים הוקמה בשנת 1966, בשם סייר פרודקשנס, על ידי סימור שטיין וריצ'רד גוטרר. כל אחד מהם השקיע עשרת אלפים דולר בהקמת החברה.<ref></ref> התקליטים המוקדמים שיצאו על ידה בשנת 1968, הופצו על ידי לונדון רקורדס. מההתחלה, סייר רקורדס ייצגה בשוק האמריקאי להקות בריטיות מתקדמות. כמו כן, חברת התקליטים הייתה בהפצתה של פולידור רקורדס בשנים 1970 ו-1971. בשנות השבעים, יצאו על ידי סייר רקורדס מספר אלבומי אוסף, בהם סדרת שלושת הכרכים, "History of British Rock".

=== רכישה מאת וורנר ===
באמצע שנות השבעים הפכה סייר רקורדס לחברת תקליטים עצמאית מצליחה, והמשיכה להחתים אמנים מסוגת הפאנק-רוק המתפתח וסוגת הגל החדש. בין היתר, החתימה להקות ואמנים כדוגמת הראמונס, האנדרטונס וטוקינג הדס. בשנת 1977 קיימה הסדר חדש עם האחים וורנר. בשנה שלאחר מכן רכשו האחים וורנר את סייר רקורדס. במהלך ארבע השנים הבאות ביססה סייר רקורדס את מעמדה במוזיקת המיינסטרים, לאחר שהחתימה את הפרטנדרס ומדונה. בסוף שנות השמונים ותחילת שנות התשעים, המשיכה חברת התקליטים לזכות להצלחה, כאשר החתימה אמנים ולהקות שזכו להצלחה רבה (הפריטנדרס, Soft Cell, הקיור, דפש מוד, פול לקאקיס).

בשנת 1994 החליפה סייר רקורדס את המפיץ שלה, וזאת תוך שעזבה את האחים וורנר. המפיצה החדשה שלה הייתה אלקטרה רקורדס. כמו כן, שטיין מונה לנשיא חברת התקליטים אלקטרה רקורדס, בעוד המנכ"לית החדשה הייתה סילביה רון. מאוחר יותר, עזבה סייר רקורדס את אלקטרה רקורדס, והפכה להיות חברת תקליטים עצמאית. בשנת 2000, אוחדו סייר רקורדס וחברת התקליטים האמריקאית לונדון רקורדס (לא לונדון קלאסיקס USA) והפכו להיות לונדון-סייר רקורדס. השותפות הזו הופסקה באפריל 2003, ובשלב זה חזרה החברה לשמה המקורי, סייר רקורדס והמפיצים שלה היו שוב האחים וורנר.

כחלק מהחוזה של עפרה חזה עם חברת וורנר בסוף שנות השמונים, נקבע שתקליטיה יופצו בארצות הברית דרך חברת "סייר רקורדס".

== קישורים חיצוניים ==

* 

==הערות שוליים==

*
קטגוריה:וורנר רקורדס
קטגוריה:חברות תקליטים
קטגוריה:חברות תקליטים של וורנר
פוסטרוונאטור

פוסטרוונאטור (שם מדעי: Fosterovenator; מילולית: "הצייד של ג'ון ראסל פוסטר ") הוא סוג של דינוזאור תרופוד מקבוצת הצרטוזאורים. הוא התגלה ב-2014 בתצורת מוריסון שבוויומינג, בממצא שכלל שוקה רחבה שכוסתה בצמחי קדד. ממצא נוסף מהאזור הכיל כמה עצמות ובעיקר את השוקית. הדינוזאור תואר בידי מגליו, ס. ג. דלמן (S. G. Dalman) וג'ון פוסטר, והוא נקרא על שם האחרון (בידי עמיתו). שם המין היחיד בסוג, Fosterovenator churei נקרא על החוקר דניאל צ'ור (Daniel J. Chure).

דגימה של דינוזאור זה כבר נלקחה בעבר בידי הפלאונטולוג ארתור לייקס , אשר מצא שוקית של אותו דינוזאור באורך 27.5 סנטימטרים בשטחי Como Bluff, שבדרום ויומינג. עם זאת הוא כינה אותם בשם אלפרוזאורוס. הטורף עצמו הגיע לאורך 2.5 מטרים והיה בעל גפיים חזקות, כך שהיה יכול כנראה לרוץ במהירות אחרי טרף. עם זאת הוא היה צריך להישמר מטורפים גדולים בהרבה מהאזור, כמו האלוזאורוס והזאורופגנקס ששקלו מעל כמה טונות.

הפוסטרוונאטור הוא דינוזאור קשה לזיהוי, אך מבנה עצמותיו דומה לאלה של בני קבוצת הצרטוזאורים. בתחילה נחשב לקרובו של הצרטוזאורוס שהתקיים לצידו, אך בהמשך נראה שהוא השתייך לקבוצה אחרת בעלת ממדים קטנים יותר כמו הנואזאוריים. כיום הוא נחשב לסוג ללא מקור בקבוצת הצרטוזאורים ומאבות הנואזאוריים והאבליזאוריים.

==קישורים חיצוניים==

קטגוריה:צרטוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-2014
זאורוניאופס

זאורוניאופס (שם מדעי: Sauroniops; מילולית: "עינו של סאורון") הוא סוג של דינוזאור טורף ממשפחת הקרכרודונטוזאוריים שחי בצפון אפריקה במשך הקרטיקון העליון של תחילת הקנומן לפני 100 מיליון שנה מזמננו. דינוזאור זה קרוי על שם הנבל הראשי מסדרת "שר הטבעות" של ג'.ר.ר. טולקין: סאורון, כיוון שמצאו מהדינוזאור בעיקר את החלק העליון של עצם המצח, על בסיס ארובות העיניים של הטורף הענק, מה שמזכיר את "העין של סאורון". שם המין Sauroniops pachytholus, נקרא מהלחם 2 מילים: "pachys" - עבה ו-"tholos" - מבנה עגול בעל גג חרוטי. זאת עקב חלק הגולגולת שנמצא.

הדינוזאור התגלה בתצורות בחולות של מרוקו בראשית המאה ה-21 בידי אספן מאובנים מרוקאי שמכר אותם למוזיאון האיטלקי "Museo Paleontologico di Montevarchi". הממצא המדויק שלהם לא ברור, אך הוא קרוב ל-"Taouz" שבמחוז Drâa-Tafilalet (על יד תאפילאלת). ואולם לא כל החוקרים רואים בסוג זה טקסון תקף. אחרים מעריכים שעצמותיו שייכות לפרט של קרכרודונטוזאורוס צעיר. מתאר הדינוזאור, אנדרה קאו ביקר את אלה שהעריכו שמדובר בקרכרודונטוזאורוס, מאחר שהם שונות במבנם ומזכירות מעט מצח של דינוזאורים אבליזאוריים.

הזאורוניאופס היה דינוזאור גדול באורך של 12 מטרים ומשקל של 6 טונות והיה קרובם של הקרכרודונטוזאורוס ושל האאוקרכאריה, אשר חיו לצידו וכמותם היה טורף בולט. בנוסף הוא חי ליד טורפי הענק דלתדרומאוס וספינוזאורוס.

== קישורים חיצוניים ==

*[https://www.smithsonianmag.com/science-nature/new-dinosaur-discovered-named-after-the-demonic-sauron-from-lord-of-the-rings-106376525/ New Dinosaur Discovered – Named After the Demonic Sauron from Lord of the Rings] באתר smithsonianmag 

קטגוריה:קרכרודונטוזאוריים
קטגוריה:דינוזאורים שחיו בקרטיקון עליון באפריקה
קטגוריה:מרוקו: מאובנים
קטגוריה:מאובני טקסונים שתוארו ב-2012
פואקילופלירודון

פואקילופלירודון (שם מדעי: Poekilopleuron; מילולית: "צלעות מגוונות") הוא סוג דינוזאור טורף ממשפחת המגלוזאוריים שחי במשך היורה התיכון שלפני 168 עד 166 מיליון שנה בקירוב. הממצאים שלו התגלו בצרפת ותוארו ב-1836 בידי ז'אק אמן אדוס דסלונגשאמפ . עם זאת הממצאים שהתגלו הושמדו במהלך מלחמת העולם השנייה. הממצאים הבודדים ששרדו מצויים כיום במוזיאון הלאומי להיסטוריה של הטבע בצרפת וכן במוזיאון פיבודי לידיעת הטבע שבאוניברסיטת ייל בקונטיקט. בעבר קיטלגו ממצאים רבים לסוג זה, אך הם התבטלו או הועברו לסוגים אחרים כמו המגלוזאורוס הקרוב.

דינוזאור זה היה תרופוד פרימיטיבי יחסית ובעל זרועות ארוכות בהרבה ביחס למרבית התרופודים המאוחרים יותר, עם עצם זרוע באורך 60 סנטימטרים ובעלת אצבעות רחבות ומתפקדות. המבנה שלו עשה את הזרועות חזקות אך גם כפוף יותר ופחות יציב מאשר לדינוזאורים דומים. הדינוזאור כנראה פיתח את המאפיינים הייחודיים, מאחר שסוגים כמו הטורווזאורוס האמריקאי לא היו בעלי זרועות כאלה. בנוסף הוא היה בעל כלוב צלעות רחב מאוד לאורך הבטן והחזה. אורך גופו של הפואקילופלירודון הגיע ל-10 מטרים כך שהיה טורף עיקרי בתחומי מחייתו.

המאפיינים של הדינוזאור הובילו מספר חוקרים לחשוב שהוא לא היה מגלוזאור ובמקום זה היה בעל אבות קדומים יותר, עם קירבה ללורינינוזאורוס. כיום הוא נחשב לסוג של מגלוזאור שפיתח התאמות כדי לתפוס יצורי ים כמו דגים או זוחלים קטנים ואולי גם לאכול נבלות.

==קישורים חיצוניים==

קטגוריה:מגלוזאוריים
קטגוריה:דינוזאורים שחיו ביורה תיכון באירופה
קטגוריה:מאובני טקסונים שתוארו ב-1836
קטגוריה:צרפת: מאובנים
אבליזאורים

אבליזאורים (שם מדעי: Abelisauroidea) היא על-משפחה של דינוזאורים טורפים תרופודים, שחיו במהלך היורה התיכון עד הקרטיקון העליון לפני 170 עד 66 מיליון שנה. בתוך קבוצה זו נכללים 2 משפחות: האבליזאוריים והנואזאוריים. הקבוצה הוגדרה ב-1985.
== מאפיינים ==
בני הקבוצה שגשגו לאורך היורה וראשית הקרטיקון במרבית היבשות, בייחוד באוסטרליה ובאמריקה הדרומית, אך במשך הקרטיקון הם נדחקו משטחיהם באסיה ואמריקה הצפונית, כנראה עקב תחרות חזקה מצד הטירנוזאורים המאיימים יותר. הם עדיין חיו בחצי הכדור הדרומי לאורך אמריקה הדרומית, אפריקה ומדגסקר, אוסטרליה והודו שהייתה מבודדת במהלך הקרטיקון וכמה מינים בודדים כמו הטאראסקוזאורוס חיו אף באירופה. הם נשארו עד לפני 66 מיליון שנה, בעת ההכחדה הגדולה של הדינוזאורים.

מינים אלה היו בעלי מבנה גולגולת רחב, אך שטוח יחסית, ובקצה הגולגולת בלטו לעיתים רכסי קרניים קטנות. הם היו בעלי לסתות קצרות יחסית ולחלקם כמו המסיאקזאורוס היו לסתות מופנות קדימה כדי לתפוס טרף קטן כמו דגים. הזרועות שלהם לעומת זאת הפכו לקטנות יותר ויותר, קטנות גם מזרועות הטירנוזאורוס.

הגדולים שבמיני הקבוצה כמו האבליזאורוס והקרנוטאורוס היו טורפי-על או אוכלי נבלות וכמה מהם כמו המג'ונגזאורוס היו קניבלים.

==מיון==
:* סוג ללא מקור Afromimus
:* סוג בטסוכוס (Betasuchus)?
:* סוג Dahalokely
:* סוג אוזרפטור (Ozraptor)
:* סוג Coeluroides?
:* סוג Ligabueino
:* סוג Orthogoniosaurus?
*משפחה אבליזאוריים (Abelisauridae)
*משפחה נואזאוריים (Noasauridae)

==קישורים חיצוניים==

קטגוריה:בעלי חיים שתוארו ב-1985
קטגוריה:טקסונים שתוארו בידי חוסה בונפרטה
קטגוריה:צרטוזאוריה
אריה נפתלי

אריה נפתלי (2 בינואר 1912 - 20 בינואר 1990) היה מומחה לכתבי יד, שעמד בראש המעבדות לזיהוי פלילי במשטרת ישראל וכן היה הגרפולוג של "המוסד" ויסד את האגודה לגרפולוגיה מדעית בישראל.

==קורות חייו==

אריה נפתלי (רגולסקי) נולד בעיר קניגסברג שבקיסרות הגרמנית, בן לנתן ודבורה רגולסקי. בשנת 1936 עלה לארץ ישראל ושירת במשטרת המנדט כמומחה לכתב יד. במקביל פעל בארגון "ההגנה".
בשנת 1948, עם קום המדינה, מונה לעמוד בראש המעבדות לזיהוי פלילי במשטרת ישראל. הופיע כעד מומחה מטעם המשטרה במשפטי רצח.

בשנת 1955 יצא לשליחות מטעם משרד הביטחון לגרמניה, שם השלים את לימודי הרפואה שאותם החל לפני עליית הנאצים לשלטון. הדוקטורט שלו עסק בשינויים בכתב יד במהלך טיפול פסיכותרפי.

בשנת 1959 חזר לישראל ומונה למרצה בחוג לקרימינולוגיה באוניברסיטה העברית בירושלים. נתן הרצאות גם בפקולטה למשפטים.

נפתלי שימש גם כגרפולוג של המוסד למודיעין ולתפקידים מיוחדים. במסגרת התוכנית "אלי כהן לוחם 566" על אלי כהן ששודרה ב"כאן 11" הובא ראיון מצולם עם נפתלי, שבו סיפר כי לפני סופו של אלי כהן, הטיל עליו המוסד לבדוק את כתב ידו, ונפתלי ניתח את כתב היד ומצא שכהן היה נתון אז בלחץ ובחרדה.

נפתלי שילב את עיסוקיו בגרפולוגיה המשפטית ובגרפולוגיה האבחונית במכון נפתלי, שאותו הקים בשנת 1968. כיום עומדת בראש המכון, באגף הגרפולוגיה האבחונית, בתו מיכל נפתלי ובנו עו"ד יונתן נפתלי. לצד המכון פועלת המכללה לגרפולוגיה.

בשנת 1978 ייסד את האגודה לגרפולוגיה מדעית בישראל ופעל לקידום מעמדה המדעי של הגרפולוגיה, בישראל ובעולם.

נפתלי נפטר ב-20 בינואר 1990 ונקבר בבית הקברות בנתיב הל"ה.

==ספריו==
*מדעי המשטרה, ערך לפי הרצאות אברהם אמיר, הוצאת אקדמון, 1966.
*גרפולוגיה ורפואה - כתב היד הגוף והנפש, הוצאת פרידמן, 1991.

==קישורים חיצוניים==
* 
מכּתביו
* 
* 
* 

==הערות שוליים==

קטגוריה:אישים הקבורים בקיבוצים
קטגוריה:אנשי העלייה החמישית
קטגוריה:גרפולוגים ישראלים
קטגוריה:ישראלים ילידי גרמניה
קטגוריה:סגל האוניברסיטה העברית בירושלים: משפטים
קטגוריה:שוטרים ישראלים
קטגוריה:ישראלים שנולדו ב-1912
קטגוריה:ישראלים שנפטרו ב-1990
קטגוריה:נתיב הל"ה: אישים
ישראל פרידמן (ניו יורק)

הרב פרידמן{{תמונה להחלפה}}
הרב ישראל יצחק פרידמן (ו' בטבת תרצ"ו, 1936 – ז' בניסן תש"ף, 2020) היה ראש ישיבת אהלי תורה בשכונת קראון הייטס, שבניו יורק.

==ביוגרפיה==
נולד בביישינקוביץ שבברית המועצות (כיום בבלארוס), ליעקב ולגיטל פרידמן, מצאצאי רבי ישראל פרידמן מרוז'ין ונקרא על שמו. בשנת תש"ז לאחר מלחמה העולם השנייה יצא מרוסיה עם משפחתו לצרפת ולמד בישיבת תומכי תמימים בברינואה.

בשנת תש"י עלה עם משפחתו לארץ ישראל והתיישבו בכפר חב"ד והחל ללמוד בישיבת "אחי תמימים" בתל אביב, אצל המשפיע הרב חיים שאול ברוק. כעבור שנתיים עברה הישיבה ללוד, והוא עבר ללמוד שם אצל המשפיע הרב שלמה חיים קסלמן ואצל ראש הישיבה הרב ברוך שמעון שניאורסון.

בשנת תשי"ז נסע ללמוד בישיבת תומכי תמימים 770, בשנת תשי"ט נשלח על ידי הרבי מלובביץ' לשמש כראש ישיבת תומכי תמימים נוארק.

בסביבות תשכ"ב נישא לחנה לובא, בת ר' יעקב יוסף גורקוב משלוחי חב"ד בלונדון, והתיישב בשכונת קראון הייטס, בהמשך מונה לר"מ בישיבת אהלי תורה, כעבר כמה שנים התמנה לראש הישיבה גדולה, שם מסר שיעורים כללים בבקיאותו בנגלה ועוד. כן היה משפיע בשכונת קראון הייטס. במשך השנים העמיד תלמידים רבים, מהם רבנים המשמשים כשלוחי חב"ד ובעלי תפקידים בעולם הישיבות.

היה משתתף בקביעות בירחי כלה בשטחו של מחנה גן ישראל בניו יורק, בראשות הרב אברהם שם טוב והיה מראשי המדברים שם.

היה חבר בוועד המרכזי של רבני ליובאוויטש הכללי.

נפטר בז' בניסן תש"ף 2020 ממחלת הקורונה ונקבר בניו יורק בבית הקברות מונטיפיורי, בחלקת אגודת חסידי חב"ד.

==קישורים חיצוניים==
* [https://www.chabad.org/search/keyword_cdo/kid/14204/jewish/Friedman-Yisroel.htm שיעורים]
* [https://www.chabad.org/news/article_cdo/aid/4703093/jewish/Rabbi-Yisroel-Friedman-84-Talmudic-Genius-and-Fiery-Chassid.htm Rabbi Yisroel Friedman, 84, Talmudic Genius and Fiery Chassid], באתר חב"ד אורג
* [https://www.chabad.org/multimedia/video_cdo/aid/4727976/jewish/LIVE-Shloshim-for-Reb-Yisroel- Friedman.htm Shloshim for Reb Yisroel Friedman], באתר חב"ד אורג
* אהרן דב הלפרין, [https://online.fliphtml5.com/thbx/dmae/#p=36 גאון וחסיד], (עמודים 36–42), שבועון כפר חב"ד, גיליון 1853, חג הפסח תש"פ
* שלום מגידמן, [https://online.fliphtml5.com/thbx/edut/#p=32 כולא חד], עיתון כפר חב"ד מס' 1858
* צבי סופר, [https://col.org.il/news/125284 ה'ניו יורק טיימס' הקדיש כתבה על ראש ישיבת אהלי תורה] באתר col יוני 2020

==הערות שוליים==

קטגוריה:משפיעים חב"דים
קטגוריה:קראון הייטס: אישים
קטגוריה:מהגרים מישראל לארצות הברית
קטגוריה:אמריקאים ישראלים
קטגוריה:יהודים הקבורים בבית הקברות מונטיפיורי
קטגוריה:ראשי ישיבה חסידים
קטגוריה:עולים לאחר קום המדינה: 1948–1950
קטגוריה:ראשי ישיבות תומכי תמימים - חב"ד
קטגוריה:ישראלים ילידי רוסיה
קטגוריה:בוגרי רשת ישיבות תומכי תמימים
קטגוריה:אמריקאים שנולדו ב-1936
קטגוריה:ישראלים שנולדו ב-1936
קטגוריה:אמריקאים שנפטרו במגפת הקורונה
קטגוריה:אמריקאים שנפטרו ב-2020
קטגוריה:ישראלים שנפטרו ב-2020
יחסי טרינידד וטובגו – סינגפור

יחסי טרינידד וטובגו–סינגפור הם היחסים הדיפלומטיים הרשמיים שבין הרפובליקה של טרינידד וטובגו לבין רפובליקת סינגפור.

== היסטוריה ==
בין הרפובליקה של טרינידד וטובגו לבין רפובליקת סינגפור מתקיימים יחסים דיפלומטיים. הנציבות הגבוהה של טרינידד וטובגו בניו דלהי, בירת הודו, אחראית על ניהול האינטרסים של המדינה בסינגפור. היחסים שבין סינגפור לטרינידד וטובגו כוננו בשנת 1971, אלו הם היחסים הראשונים שכוננה סינגפור עם מדינה חברה בארגון הקהילייה הקריבית.

סינגפור היא שותפת סחר משמעותית עבור טרינידד וטובגו ומייבאת מיליוני דולרים לטרינידד וטובגו מדי שנה.

== נציגויות דיפלומטיות ==
* טרינידד וטובגו אינה מיוצגת בסינגפור, הן בדרג השגרירות והן בדרג הקונסולרי. טרינידד וטובגו האמינה את נציבותה הגבוהה בניו דלהי, בירת הודו, על סינגפור.
* סינגפור אינה מיוצגת בטרינידד וטובגו, הן בדרג השגרירות והן בדרג הקונסולרי.

== הערות שוליים ==